**GHID**

**privind alocarea sumelor pentru contractele de finanţare încheiate între OCPI şi UAT privind serviciile de înregistrare sistematică**

Alocarea sumelor precum și raportarea de către beneficiari a stadiului de execuție al derulării contractelor având ca obiect lucrările de înregistrare sistematică inițiate, în condițiile legii, de unitățile administrativ-teritoriale se desfășoară după cum urmează:

1. ***Analiza bugetului de venituri proprii si realizarea proiectului de buget pe venituri proprii al ANCPI.***

În vederea alocării sumelor pentru finanțarea lucrărilor de înregistrare sistematică ce au ca obiect sectoarele cadastrale din cadrul unităților administrativ-teritoriale, ANCPI va efectua o analiză bugetară asupra realizării veniturilor proprii, comparativ cu cheltuielile care se finanțează potrivit actelor normative în vigoare din această sursă de finanțare și vapune la dispoziția Consiliului de Administrație suma disponibilă pentru finanțarea acestor categorii de lucrări pentru anul corespunzător.

1. ***Aprobarea bugetului pe venituri proprii al ANCPI***

Consiliul de Administrație va aproba și va dispune alocarea în mod egal a sumelor necesare finanțării lucrărilor de înregistrare sistematică pentru fiecare UAT, în limita fondurilor disponibile. Aceste sume vor fi prevăzute la o poziție distinctă de transferuri în bugetul ANCPIși, ulterior aprobării bugetului conform reglementărilor legale în vigoare, vor fi repartizate în bugetele OCPI-urilor și vor constitui surse de finanțare distincte pentru bugetele UAT-urile beneficiare.

1. ***Aprobare buget/Solicitare de rectificare bugetară OCPI***

După aprobarea bugetului, conform reglementărilor legale în vigoare, ANCPI va repartiza în bugetul fiecărui OCPI, la o poziție distinctă de transferuri, sumele corespunzătoare finanțării lucrărilor de înregistrare sistematică, astfel cum au fost aprobate de Consiliul de Administrație.

1. ***Comunicarea documentelor de către ANCPI către OCPI-uri***

După aprobarea bugetului, ANCPI va transmite fiecărui OCPI fila de buget cu suma aprobată și alocată pentru finanțarea lucrărilor de înregistrare sistematică corespunzătoare UAT-urilor din aria de competență a fiecărui OCPI, modelul contractului de finanțare, Specificațiile Tehnice pentru realizarea lucrărilor sistematice de cadastru, aprobate prin Ordin al directorului general al ANCPI, precum și extrasul din anexa la Hotărârea Consiliului de Administrație prin care s-au repartizat sumele pe fiecare UAT din fiecare județ.

1. ***Comunicarea documentelor de către OCPI-uri către UAT-uri***

OCPI va comunica fiecărui UAT din aria de competență teritorială suma alocată pentru finanțarea lucrărilor de înregistrare sistematică. De asemenea va transmite modelul contractului de finanțare precum și Specificațiile Tehnice aprobate prin Ordinul directorului general al ANCPI.

1. ***Transmiterea solicitărilor de finanțare de către UAT-uri către OCPI***

În situația în care UAT dorește finanțarea lucrărilor de înregistrare sistematică, transmite către OCPI solicitarea de finanțare, contractul de finanțare semnat, întocmit în două exemplare, câte unul pentru fiecare parte. Termenul până la care UAT-urile pot solicita încheierea contractului de finanțare este de maxim 45 de zile de la intrarea în vigoare a procedurii de alocare a sumelor, , pentru anul 2016. Pentru anii următori termenul de 45 de zile se va calcula de la primirea înștiințării transmisă de către OCPI fiecărui UAT din aria de competență teritorială.

1. ***Încheierea contractului de finanțare între OCPI-uri și UAT-uri***

OCPI va semna contractul de finanțare în limita sumelor aprobate și comunicate de către ANCPI prin extrasul din anexa la Hotărârea Consiliului de Administrație, un exemplar al acestuia urmând a fi transmis UAT-ului.

La împlinirea a 5 zile de la expirarea termenului de 45 de zile OCPI va notifica UAT-urile din aria de competență, care nu au solicitat încheierea contractului de finanțare, pentru încheierea contractului de finanțare într-un termen de 15 zile de la primirea notificării, sub sancțiunea pierderii finanțării pentru anul în curs și totodată se va motiva refuzul solicitării finanțării

UAT-urile vor rectifica bugetul de venituri și cheltuieli in sensul majorarii acestuia, in baza contractului de finanțare încheiat cu OCPI în limita sumelor prevăzute în acesta, la o poziție distinctă, ca sursă de finanțare cu destinație unică.

UAT-urile răspund de modul de utilizare a sumelor alocate din bugetul ANCPI prin prezentul program, potrivit destinației pentru care au fost alocate.

1. **Modalităţi de achiziţie publică**

 După încheierea contractului de finanţare, UAT-ul procedează la organizarea, derularea şi finalizarea achiziţiei publice de servicii.

 Fiecare UAT, în calitate de autoritate contractantă, este responsabilă pentru modul de atribuire a contractului de achiziţie publică/acordului-cadru (prin proceduri de achiziţie), inclusiv achiziţia directă, cu respectarea tuturor dispoziţiilor legale aplicabile.

 Modalitatea de achiziţie se va stabili în funcţie de valoarea estimată a tuturor achiziţiilor cu acelaşi obiect sau destinate utilizării identice ori similare, ori care se adresează operatorilor economici ce desfăşoară constant activităţi într-o piaţă de profil relevantă, pe care autoritatea contractantă intenţionează să le atribuie în cursul unui an bugetar, astfel:

1. Dacă valoarea estimată este mai mică decât 132.519 lei, exclusiv TVA, autoritatea contractantă are dreptul de a achiziţiona direct serviciile, în conformitate cu prevederile de la SECŢIUNEA 1 din H.G. nr. 395/2016;
2. În cazul în care valoarea estimată a achiziţiei publice este mai mica **decât 600.129 lei exclusiv TVA**, se aplică procedura simplificată în conformitate cu art. 113 din Legea nr. 98/2016 şi prevederile din Secţiunea 5, Paragraful 8 din HG. Nr 395/2016;
3. Pentru valori mai mari sau egale decât 600.129 lei exclusiv TVA, se aplică procedurile de licitaţie deschisă sau licitaţie restrânsă.
	1. **Achiziția directă**

**Când se utilizează?**

Autoritatea contractantă are dreptul de a achiziţiona direct servicii în măsura în care valoarea estimată a achiziţiei, fără TVA, este mai mică decât **132.519 lei exclusiv TVA.**

**Cum se derulează?**

Achiziţia directă se realizează astfel:

* Se accesează catalogul electronic publicat în SEAP după cum urmează: [www.e-licitaţie.ro/](http://www.e-licitaţie.ro/) opţiunea “Proceduri de atribuire”/ opţiunea “Cumpărări directe”/ opţiunea “Catalog de produse/servicii/lucrări”;
* Se caută serviciile ce fac obiectul achiziţiei după mai multe motoare de căutare, cum ar fi: cod CPV, denumire serviciu, etc. **Atenţie, preţurile afişate în catalogul electronic din SEAP nu conţin TVA.**
* În cazul în care autoritatea contractantă nu identifică în cadrul catalogului electronic serviciul care îi poate satisface necesitatea sau constată că preţul postat de operatorii economici pentru obiectul achiziţiei este mai mare decât preţul pieţei sau din motive tehnice imputabile SEAP nu este posibil accesul la catalogul electronic, atunci autoritatea contractantă poate realiza achiziţia de la orice operator economic, elaborând în acest sens o **notă justificativă;**
* Autoritatea contractantă va avea în vedere ca în câmpul „DESCRIERE” să menţioneze faptul că serviciile trebuie prestate, recepţionate şi plătite până la sfârşitul anului bugetar în curs şi că specificaţiile tehnice aprobate prin Ordin al Directorului General al ANCPI trebuie asumate de către prestatori;
* Angajamentul legal prin care se angajează cheltuielile aferente achiziţiei directe de servicii înregistrare sistematică este contractul de achiziţie publică;
* Specificaţiile tehnice aprobate prin Ordin al Directorului General al ANCPI sunt parte integrantă din contractul de achiziţie publică;

 **NOTĂ:**

Autoritatea contractantă va estima achiziţia unei cantităţi de servicii care să permită atât contractantă până la sfârşitul anului bugetar.

După prestarea şi recepţia serviciilor, ANCPI va deconta un preţ unitar de până la maxim 60 lei/carte funciară, cu TVA inclus.

* 1. **Procedura simplificată**

**Când se utilizează?**

În cazul în care valoarea estimată a achiziţiei publice este mai mica **decât 600.129 lei exclusiv TVA**.

**Cum se iniţiază?**

Prin publicarea în SEAP a unui anunț de participare.

**Cum se derulează?**

* 1 etapă
* mai multe etape

**Criterii de calificare şi selecţie**

Se solicită doar cerinţe privind:

* motivele de excludere;
* capacitatea de exercitare a activităţii profesionale;
* experienţa similară.

NOTĂ:

* Operatorii economici care depun ofertă pot să invoce susţinerea unui/unor terţ/terţi pentru maximum 50% din cerinţa ce a fost stabilită pentru dovedirea experienţei similare.
* Nu se solicita standard de asigurare a calităţii si standard de management de mediu.

**Anunțul de participare și data limită de depunere a ofertelor este de:**

Cel puțin **10 zile**, în cazul în care se are în vedere atribuirea unui contract de achiziție publică de servicii.

**Documentele care stau la baza demarării procedurii simplificate sunt:**

1. Documentaţia de atribuire care conţine:
* Fişa de date (corelaţie cu DUAE)
* Caietul de sarcini (conţinând specificaţiile tehnice aprobate prin Ordin al Directorului General al ANCPI)
* Proiectul de contract (clauze contractuale obligatorii)
* Formulare şi modele de documente, inclusiv DUAE
1. Documentele-suport, respectiv:
* declaraţia privind persoanele ce deţin funcţii de decizie în cadrul autorităţii contractante, respectiv cele cu putere de reprezentare din partea furnizorilor de servicii auxiliare achiziţiei, precum şi datele de identificare ale acestora;
* strategia de contractare

NOTĂ:

* Procedura simplificată se finalizează cu încheierea unui contract de achiziţie publică/acord cadru.
* Documentaţia de atribuire se elaborează de autoritatea contractantă şi se aprobă de reprezentantul legal al autorităţii contractante.
* Procedura simplificată se realizează în conformitate cu prevederile legale cuprinse în Legea nr. 98/2016 şi H.G. nr. 395/2016.
1. ***Ajustarea sumelor alocate prin contractul de finanțare încheiat între OCPI și UAT***

În termen de 3 zile lucrătoare de la încheierea contractului de achiziție publică, UAT-ul are obligația de a transmite către OCPI o copie conform cu originalul a acestuia.

În cazul în care valoarea serviciilor contractate de UAT este mai mică decât valoarea sumei prevăzute în contractul de finanțare, valoarea acestuia din urmă va fi modificată în mod corespunzător prin act adițional, și totodată se va diminua și bugetul la poziția bugetară de transferuri. OCPI va disponibiliza sumele rămase neutilizate în urma rectificării bugetului, către ANCPI.

1. ***Derularea și recepția lucrărilor de înregistrare sistematică***

UAT va comunica lunar, până la data de 5 a lunii curente pentru luna anterioară către OCPI stadiul privind derularea contractului, prin întocmirea unui raport, conform Anexei 4.

OCPI va comunica lunar, până la data de 10 a lunii curente pentru luna anterioară către ANCPI stadiul privind derularea contractului, prin întocmirea unui raport, conform Anexei 5.

La finalizarea lucrărilor de cadastru sistematic OCPI întocmește PVR TEHNIC și solicită ANCPI verificarea numărului de imobile recepționate în vederea deschiderii cărților funciare.

După confirmarea de către ANCPI a numărului de imobile recepționate, OCPI transmite un exemplar original al PVR TEHNIC către UAT în vederea emiterii PVR SERVICII .

UAT va emite PVR SERVICII pentru serviciile prestate pe baza PVR TEHNIC emis de OCPI. PVR SERVICII va fi semnat de către UAT și prestator în termen de maxim 5 zile lucrătoare de la comunicarea PVR TEHNIC.

1. ***Emiterea facturii de către prestator***

Prestatorul va emite factura corespunzătoare serviciilor prestate în termen de maxim 3 zile lucrătoare de la data încheierii PVR Servicii care va fi înregistrată la sediul Primăriei UAT.

1. ***Solicitarea de către UAT a transferului sumelor necesare efectuării plăților către OCPI***

UAT va transmite solicitarea privind transferul sumelor necesare efectuării plății întocmită conform normelor procedurale care va fi însoțită de PVR Tehnic, de PVR Servicii și de factură, în copie conform cu originalul.

1. ***Deschiderea de fonduri către OCPI***

ANCPI va transfera fondurile către OCPI în urma verificării documentației transmise de către acesta.

1. ***Transferul fondurilor către UAT***

OCPI va efectua transferul fondurilor corespunzătoare în contul UAT menționat în contractul de finanțare, în termen de 2 zile lucrătoare de la primirea acestora în contul de Trezorerie.

Pentru transferul fondurilor corespunzătoare, UAT va deschide în Trezorerie cont cu simbol distinct pentru finanțarea contractelor de înregistrare sistematică.

1. ***Efectuarea plății de către UAT***

Plata facturilor se face cu respectarea prevederilor legale în vigoare privind angajarea, lichidarea și ordonanțarea cheltuielilor, precum şi organizarea, evidenţa şi raportarea angajamentelor bugetare şi legale.

UAT efectuează plata către prestatorul de servicii conform contractului de achiziție publică și transmite către OCPI o copie conform cu originalul a ordinului de plată.

În cazul în care UAT nu efectuează plata, fondurile neutilizate vor fi restituite în contul OCPI, până cel târziu la data de 25 decembrie a anului în curs.

OCPI va transfera aceste sume în contul ANCPI, conform Normelor privind încheierea exercițiului bugetar emise anual de către Ministerul Finanțelor Publice.